
KRISTIAN |HALAI PAWL LEH RUIHHLO DO 

V .Vanlalruati 

lhalaite u, in \hat lai chen ula, in la naupan viau lai hian hlim rawh u; 

In th inlung duh zawng chu zawm ula, 

In mitin a hmuh chak zawng nen chu an, 

Amaherawhchu, chungah chuan Pathianin in chungah ro a re I dawn tih hre reng ang che u 

(Thuhriltu 11:9) 

Zaninah hian kan kohhran leh ramin a mamawh em em Kristian lhalai Pawlte leh Ruihhlo 
Do kan zir ho thei tur hi a lawmawm hie a ni. Pathian leh kan ram tan rilru seng takin i zir ang u. 

Ruihhlo chu eng nge a nih? 

Tunlai khawvela Mizote a hnam anga min tirumtu leh min timualpho fo \hintu chu ruihhlo 
hman sualna hi a ni. |hian chhan thih ngam hnam, zo ze nunmawi vawiin thlengin kan ram leh 
hnam min chawi lartu Tlawmngaihna te hi a va hlu em! Tun hun kan hman mekah hian hun rei 
tak a\anga kan khawtlang nun rawn runtu ruihhlo hman sualna chuan hnam mualphona 
khawpin kan \halaite nun a khawih pawi a, chhungkuaah rumna leh beidawnna a thlen a, 
kohhranho nun leh hun lo kal zel turah pawh hei hian nghawng pawi a rawn nei chho mek a ni. 

Ruihhlo chu 

Eng thil pawh miin a taksaa a lak luhin, amahah danglamna (a hnuaia tar lante hi) a lo 
thlen chuan ruihhlo anga sawi theih a ni. 

* A khawvel tihdanglam a lo nihin (hmuh/hriat/rim hriat dan a danglam hret, adt). 

* A ngaihtuah dan kalphung/kalhmang tihdanglam a nihin (mood changes/thought 
process). 

* A nungchang, a bikin mi dang laka a awm dan a lo danglamin. 

* A kal dan emaw, \awng dan emaw a lo danglamin. 

Ruih nana hman \hin thil tarn tak hi damdawi atan leh thil dang \angkaia hman tura Siam 
a ni a. A hmanna tur dik taka hman chuan thil \angkai em em an ni deuh vek. Amaherawhchu, 
heng thil \angkai takte hi hman sual (abuse) theih an ni. A hman lohna tura hman te, hman tur 
zat aia tarn hman te, hman tur chin aia rei hman te, hman tur tih aia zinga hman te, hman 
hlauhawmna hmuna hman te, mi dang nena inlaichinna chhiat phah khawpa hman te, hman 
avanga dan lama harsatna tawh phah leh hman avanga kawng hrang hranga harsatna tawh 
phah te hi 'ruih theih thil hman sual (substance abuse) an tih chu a ni. Ruih theih thil \henkhat, 
Heroin (Brown Sugar) te, Ganja ang te hi damdawi hman a nih loh avangin hman hrim hrim hi 
'abuse' a ni nghal thung. 

Ruih theih thilte hi a ngawl vei theih vek a ni a; chutiang mite chu addict tiin kan sawi mai 
\hin. Ngawlvei chuan ruih theih thil an tih \hin tel lovin nun harsa an ti a, an chak reng a, an nun 
pum pui ruih theih thil velah ringawt a vir kual a, taksa leh thlarau lam nun a khawih pawi em 
em a, chuti chung chuan an sim hlei thei tawh lo va, ngawlveina hi rilrua ngawlveina 
(psychological dependence) leh taksaa ngawlveina (physical dependence)-aha thliar hran \hin 
a ni bawk. Ngawlveina chuan taksa, rilru, nungchang, zirna, chhungkua, khawtlang nun leh 
sakhuana thlengin a khawih pawi \hin a ni. 




Ruihhlotih chu 

Ruihhlo ngawlveina in\an chhoh dan chu ti ngai loten an ti chhin a, chumi hnuah an ti zauh 
zauh a, hun bikah an ti leh a, chumi hnuah an ching dawklak a, an rawn hmang sual chho a, 
chumi hnuah chuan ruihhlo ti lovin an awm thei ta lo a ni. Hetiang hian mi \henkhat chuan 
ruihhlo tite chungchang an lo hrilhfiah. 

1. Damlohna benvawn: A tirah anmahni duh thua ti pawh ni se, a hnuah a pawizia hriain ning 
em em mah se amah a inenkawl zo lo va, \anpui a ngai tak zet a ni tih hre tur chuan a 
harsatna kilkhawr berthleng hmuhsak a ngai a ni. 

2. Lang leh thei (Relapsable): National Institute of Drug Abuse-in a hrilhfiahna a\ang chuan 
ruihhlo ngawlveina hi thluak lam natna anga ngaih a ni. Ruihhlo khawih nasa leh khawih rei 
tawhte an en chhin a\angin genes leh thluak lama circuit a khawih danglam tih an hmu 
chhuak a. Chu chuan an nungchangtidanglamin mize dang hlak pawh a neihtir thei a ni. An 
chhia leh \ha hriatna a khawih buai a, an nunah ruihhloin thu a nei zawk \hin a ni. Hun lo kal 
zelah anmahni khawihtu (trigger) eng emaw an tawnin rin loh leh beisei loh takin an tlu 
(relapse) palh leh thei a ni tih kan hriat a \ha awm e. 

3. Zual lam pan zel (progressive): Ruihhlo tih hi miin a sim loha a tih zel chuan a aia thuk leh 
nasa zawkin a ti fo \hin a ni. 

4. Thihna thlen thei a ni: Miin ruihhlo a tih avangin natna chi hrang hrang a neih phahin a kai 
phah thei a, chu mai bakah ruihhlo vangin overdose-in an boral phah thei a, rilru lama harsatna 
an tawh chhoh hma avangin mahni nunna hial pawh a lak phah thei a ni. 

5. A chelh din, enkawl, sim theih (Manageable/Arrested/Controllable): Ruihhlo ngawlveina hi 
lang leh thei thluak natna benvawn tiin sawi \hin ni mah se, Mizoramah hian Gospel Camping 
a\ang leh Pathian thu avanga dam leh sim ta sawi tur eng emaw zat an awm a. A chhan chu 
ruihhlo aia duh leh thlan zawk (Pathian thu) an neih tak vang a ni a. Miin a duhna tak tak a\ang 
chuan ruihhlo kha a khuah khirh tlat thei a ni. Lai Isua Krista a vangin a rahbeh theih tiin 
khaikhawm i la a tha awm e. Hetih rual hian a lo ngawlvei \hinna chuan tih leh mai duhna leh 
chakna erawh a Siam leh theih avangin ruihhlo ti tawhte/ngawlvei tawhte hi hriatthiam/\anpui 
an ngai em em a ni. 

Ruihhlo tihin a nghawng \ha lo zual \henkhatte 

Tun \umah hian ruihhlo hman tlanglawn leh a \hat lohna a mai mala zir ho chakawm hie 
mah se, zan khat thil thua zir turah chuan hun leh hmunin a daih dawn loh avangin ruihhloin 
nghawng a neih \ha lo tlem azawng hetiang hian han tar lang ila. 

1 . Hriselna a khawih pawi: Inkaichhawn natna neih a awl a, hrisel lohna leh rilru lama harsatna 
a thlen a. Chhungkaw nu hlimna a ruksak fo avangin chhungkaw member te taksa leh rilru a 
tichau thei fo. 

2. Khawtlang nunah: Ruihhlo hian mi dangte laka inlak hranna, inlaichinna leh chhungkaw 
nunah pawh hliam leh na a thlen fo a. Khawtlang nunah him lo leh buaina Siam te hmuh leh 
hriat tur a awm phah fo \hin a ni. Mite hmuh danah danglamna te a thlen phah fo avangin 
khawtlang nunah an leng lo fo \hin a ni. 

3. Dan bawhchhiatna: Ruihhlo hmang sual \hinte zingah lirthei khalh fimkhur lohna leh 
chetsualna a thleng fo a, intihbuaina lian tham leh thil sual tih pawisak lohna te a thleng fo 
\hin. Rukruk, pawngsual, etc. a thlen fo. 




4. Zirna kawnga tlak hniamna: Zirlaiin ruihhlo a tih chuan a zirnain a tuar mai ni lovin mi 
hlawhtling ni tura hma lak leh Van lakna kawngah ruihhlo chuan a tiVhuanawp Vhin a ni. 

5. Eizawnna kawnga harsatna: Miin ruihhloah harsatna a tawk a nih chuan rin kai te a harin, 
hna zawn kawngah pawh harsatnate a tawh phah thei a ni. 

6. Sum leh pai tlakranna: Ruihhlo tih chingte hian an ruihhlo mamawhna a san em avangin 
sum leh pai an heh lo thei lo va, chhungkaw sum leh pai thleng a nghawng a, tlakranna a thlen 
thei a ni. 

7. Thlarau lam nun a khawih: Miin ruihhlo a tih chuan Pathian pawl leh inkhawm te a thlahdah 
phah fo va, a nuna pawimawh ber chu ruihhlo tih tur zawn a nih avangin Pathian thu aiin 
ruihhlo a dah pawimawh fo Vhin a. Rilru fima Pathian thu a ngaihtuah theih loh avangin chu 
chuan Pathian thua Vhan chhoh a harsat phah Vhin. 

Ruihhlo tih chhan 

Ruihhlo tih pawina a tlangpui tar Ian a ni a, chutiang a nih si chuan eng vangin nge ruihhlo 
hi kan tih fo si le. Ruihhlo tih chhan tlangpui hetiang hian tar lang ila. 

* Ihiante nawrna: Tleirawl lai hian a bik takin Vhiante nawrna avang leh hmai eng 
zah/hlauh vang ten ruihhlo tih ve mai a awl. 

* Rual pawl nan. 

* Engtin nge a awm tih hriat duh vang. 

* Mahni intintawkna neih theih nan. 

* Harsatna tlansan nan. 

* Chhungkaw boruakin a zir loh vang. Entir nan inhau reng, chhungkaw kehchhia. 

* Nu leh paten/chhungten tu nge an kawm, eng nge an tih, an nunphung eng nge ni tih 
te ngaihven tawk loh vang. 

* Thinrim hrikthlak nan. 

* Ruihhlo zalenna vang. In chhungkhurah leh khawtlangah awlsam taka ruihhlo tih mai 
tur a hmuhin, adt. 

Ruihhlo do tura ke penna 

Ruihhlo do tur hian mitin kan Vanrual a ngai a, a kohhran zawnah pawh chhungkua, 
Sunday School lama mawhphurtu hrang hrang te, K|P, Kohhran Hmeichhia, Pavalai Pawl, 
Kohhran Committee te nena lungrual taka sawi ho a Vul. Hetiang hian ke pen turn thei ila a Vha 
awm e. 

1. Rawngbawltute puala ruihhlo chungchang leh hma lak dan tur seminar neih theih ni se. 

2. Kum thar tirah kum tin naupang lama mawhphurtute ruihhlo chungchang leh naupangte 
enkawlna chungchangah seminar/workshop neihpui ni thei se. 

3. Naupang inkhawm kaihhruaina hi a taka hmanpui theih ni se. 

4. Nu leh pa puala seminar neih theih ni se. Invenna leh enkawlna lama infuihna leh zirtirna 
pek theih ni se. "Vawi khat tleirawl manah tih phat a awm" tih chi a ni lo. Tleirawl laia taksa leh 
rilru in thlak danglamna te pawh zir hopui ni se. Chumi aVang chuan fate venna kawngah pawh 
kohhranhoten hma kan sawn ngei ang. 

5. Chhungkaw hlutna ngaih pawimawh inzirtir tarn a Vul. Kristian ram tia inchhal ngamna ni 




siin thihna vang ni lova nupa in\henna a tam em em mai hi a pawi a, hei hian naupang nun 
\hang zelah ruihhlo tih duhna a Siam thei a. Hetianga rilru hliam naupangte hi fuih/counselling 
an \ul hie a ni. Nupui pasal inneih hma aVangin Kristian chhungkaw din ngai pawimawh tura 
inzirtir uar a \ul a, tun aia nasa hian kohhran pawhin nupui pasal inpumkhatna te, inlaichinna 
\ha neih hlutna te, in\hen lo tura Van lak Vulna te kan sawi uar deuh deuh a \ul. 

6. Habit \ha nei tura Van lak a pawimawh. Habit chu thil chin dan, thil chin dawklak, tihVhan ti 
tein JF-a dictionary-ah chuan tar Ian a ni a. Eng pawh ni se habit chu a taka kan thil tawnin kan 
chetzia/nunphung a rawn tidanglam Vhin a. Kan chin Vhan leh tih fo avangin turn vak loh pawn 
nunphungah a lo bet ta Vhin a. rilru pe vak lo pawhin kan ti ta mai Vhin a ni. Zinga meizial zu 
\hang khan harh veleh a ban tawh mai a ni. Thil chin Vhan hi vawi leh khatah tihtawp a har 
avangin, kan ni tin nunah a pawimawh em em a, kan habit chu a inang vek lo vang. Mahse, kan 
nuna peng pawimawh tak a ni Vhin. 

Habit hi a Vha leh \ha lo a awm a. Entir nan habit Vha chu VawngVai, Bible chhiar, chet fel, 
inkhawm, taihmakna, exercise lak, mite Vanpui. Habit Vha lo chu zu leh ruihhlo hrang hrang tih, 
tih tur pawimawh hun danga tiha khek fo, dawtsawi hratna, rinawm lohna, mi thil ruk, mi bum 
etc. Naupang leh chhungkuaah pawh habit Vha nei tur tea inkaihhruai a Vul a, kohhran ang 
pawhin inzirtir fo ila a Vha awm e. 

Kristian lhalai Pawl leh ruihhlo do 

Ruihhloin mihring nun a khawih chhiatzia kan hre tawh a, thlarau nun thlengin a khawih 
pawi a, ruihhlo do beihpui kan thlakna tur kawnga a hmasa berah chuan Pathian thu leh 
Pathian ralthuam famkima kan inthuam a Vul (Eph 6:12-13). Ruihhlo hi Setana leh a hote 
hmanrua a ni tih kan hriat a Vul. Indona chu Lalpa indona a ni si a. Kristian lhalai Pawlte hian 
hetiang hian ruihhlo do turin hma la ang u. 

1. Fianriala Pathian pawlna neih (Quiet time): Khawvela Pathian mi hmanho leh lar tak takte 
hi fianriala Pathian pawlna hun nei Vha te an ni a. Pathian chakna, thlamuanna, beiseina nei 
turin kan hun kan pek ngam a Vul. Rawngbawla ke kan pen chhuah mek lai hian amah ber hi tih 
tak zetin chibai kan lo buk lo palh thei (Johana 4:24). Chumi kan VawngVai, fakna leh Pathian 
pawlna aVang chuan kan Vawngkam thiam vang ni lovin kan chhungril chakna avang khan kan 
nunin thu a sawi tawh zawk dawn a ni. 

2. Ruihhlo hi kan ram leh hnam hmelma lian ber zinga mi a nih avangin Vhangthar lo awm zel 
turte hnenah ruihhlo huatthlalakzia leh a khawih pawiziate kan hriattirtur a ni. Chutiang a nih 
chuan ruihhlo hi kan zingah a ngampa lo vang. 

3. Ruihhlo khuahkhirhna dan kan neihte zir chiangin hetiang lama dan bawhchhia kan hriatte 
chu thuneitute hnenah pawh kan report ngam tur a ni a. Sawrkar kuta dah mai lovin thawh ho 
thiamte kan zir a Vul. 

4. lhalai chanchinbu leh \halai inkhawmah te pawh he lam hi sawi rik fo ni thei se. 

5. Member-te ngaihsak leh member hlate hnuh hnaihna kawngah Van lak zual sauh sauh a 
Vul.Ruihhlo ngawlvei tha chho engemaw zat awmte hi kalphung nei tha KTP a an in hman rah 
te a ni fo. 

6. Ihalaite hi Sunday School leh chawhnu lamah zirtirtute kan ni fur a. Kan awm hmun Vheuhah 
kan mawhphurhna kan hlen chuan speaker/missionary Vangkai tak kan lo ni zawk dawn a ni. 
Chawhnu inkhawma kal \hap Vhap Vhin naupangte hi chuan sual kawng an dai lo deuh nge nge 




\hin. 


7. Kohhrana naupangte hi kum khatah Inrinni vawi hnih khat tal chhandamna thu leh nun dan 
thiamna (life skills) zirtirna dawng thei tura Van kan lakpui a va \ha em. 

8. Tleirawl inkhawmah question box an hming ziahtir si lova tleirawlte zawhna thlaktir in 
hetiang lama chhang thei tur resource person sawm/ruat theih ni se. 

9. K|P activities-ah entir nan sports leh quiz, debate, etc ah te he lam kawng inzirtirna hawi leh 
\ha zeh tel ni thei se. 

10. Ruihhlo ngai kan hriatte puala \awng\aisakna neih te, kawm ngeih leh counselling neihpui 
theih ni se. 

11. In lama enkawl harsa leh enkawlna hmuna dah thei lo khawpa harsate chu home-a an 
awm theih dan tur dapsak emaw, anmahni home-a kan/ngaihsakna lantir theih hram ni se. 

12. Kan be lumlam thei lo a nih pawhin kan hmela lo welcome te, inkhawm tura sawm te a \ha 
a, sim tawh anga lang tlu leh (relapse) te pawh tisual ngawih ngawih anga va dah mai lova an 
thawh leh thuai dan tur ngaihtuaha Vanpui ni se. 

13. Ruihhlo ngawlveite chhan chhuak tura ke pen a \ul. Ruihhlo hi an duh reng vang emaw, 
chhan hrang hrang vangin emaw miin an lo ti thei a, an tih ang va ti ve si lovin, an harsatna hi 
kan hriat thiampui a \ul. Entir nan a Vhen chu khawtlang leh ram dan phal loh a nih avangin an 
nun a ral\i a, pawh an harsa, mahni inrintawkna an tlachham a, beidawn luat vangin pawisak 
an nei lo thei a, mahni inthiam lo chung chungin ruihhlo an ti fo va, ruihhlo hnathawh avangin 
ngaihhlut zawk an nei thei lo. An dawh thei lovin an thin a chhe hie thei a, mahni hma an sialin 
khawngaihna tur leh rilru natna te an hmu sam em em a ni. 

14. Pathian hmangaihnaa inthuam a \ul. Ruihhlo ngaite chhanchhuak tur hian Pathian 
hmangaihnaa kan inthuam tel a \ul. Fapa tlanbo neitupain a dawhtheihna te, a fapa tal bo dan 
leh nunphung te kha zir chian a \ul. Thlarau rah hmangaihna kha kan ken a ngai a. Mi sual 
tawrawt leh mi sual rual (gang) ho hruaitu Nicky Cruz-a pawh tidanglamtu chu Pastor David 
Wilkerson-an a taksa peng tinreng kha chan sawm vek mah se, "Isuan a hmangaih che" a ti 
ang tih a hrilh khan a nun Isua Krista hnenah hlanin vawiin thlengin rawngbawltu lar leh ropui a 
lo ni ta. Dam mekte hi kohhran leh khawtlangah pawh an phak tawk mawhphurhna bel thiam 
te an \ul. 

Life skills hmanga ruihhlo do 

Tunlai khawvelah sualna laka invenga ruihhlo laka inveng tur leh hma la tur hian 'Life skills' 
hi ngaih pawimawh rawn a ni chho mek a. Tihdam aiin inven a \ha zawk te pawh tih a lo nih 
hial tawh kha. 

1. Life skills chu eng nge ni?: Life skills chu mi tinin kan mamawh em em a ni a. Ni tin hian 
chona chi hrang hrang kan hmachhawn dawn a; chu vang chuan life skills hi a pawimawh em 
em a ni. Nungchang \ha nei tur te, thlan tur dik thlang thei turtein min pui thei a, tunlaiah 
chuan ruihhlo hman sual te, natna chi hrang hrang leh a kaihhnawih, entir nan mipat 
hmeichhaitna avanga inkaichhawn theih te pawh a awm a. Chu vang chuan life skills hi kan 
hriat chian a \ul a ni. Life skills chu heti hian an sawi fiah Vhin, "Ni tin kan nuna mamawh kan 
neih te, chona lo awm Vhinte \ha tak leh Vangkai taka hmachhawn thei tura thiamna leh 
theihna kan neih hi life skills chu a ni," tiin. 




World Health Organisation chuan 'Ten Core Life Skills' siamin chiang tak maiin life skills 
chu a lo sawi tawh a ni. Hetiang hian Ten Core Life Skills chu lo sawi fiah ila. 

(1) Mahni inhriat chianna (Self Awareness): Hei hian kan mizia te, kan chakna leh chak 
lohna lai te a tar lang a, tu nge ka nih, eng ang mi nge ka nih, eng nge ka duh zawng/duh loh 
zawng te pawh min inhmuh fiah thiamtir a, chapo si lova mahni inpawm thiamna te min neihtir 
thei a, chutianga mahni inpawmna miin a neih chuan ruihhlo tih nan te an taksa kha an phal 
ngai lo a ni. Mahni inbih chianga Pathianin a duh taka a din ka ni, 'mihring tu mah famkim an 
awm lo va, thil \henkhat Siam \hat theih awmte chu Siam \hat ka turn ang a, Siam \hat theih 
loh chu lungawi takin ka pawm ang,' kan ti mai tur a ni. Mahni inpawmna hian mi dang bula 
awm pawh nuam min tihtir a, thiltih pawh kan phur phah \hin. 

(2) Mi dangte dinhmuna indah thiamna (Empathy): He skill hian mi dangte hriatthiam 
theihna leh pawm thiam theihna min siamsak a, lawmte lawmpui theihna te, \apte \ahpui 
theihna te min Siam a ni. Entir nan damlote dinhmuna indah thiamna te, harsatna tawkte 
hmusit mai lova puih duhna te min siamsak \hin a. Hetianga mite dinhmuna indah thiama, an 
thlirna tlang a\anga thil kan thlir chuan nun hona hi a tinuam \hin. 

(3) Chik taka thil ngaihtuah thiamna (Critical thinking ): He skill hian min kawhhmuh a turn 
chu chhia leh \ha hriatna fim tak hmanga dik leh dik lo buk tawn nachang hriat te, thil thlithlai 
hmasak zelna chang te min neihtir a, Critical Thinking chuan engkim kan tih hian nghawng a 
nei thei a ni tih ngun takin min ngaihtuahtir a ni. Entir nan \hian kawm, ngaihzawng neih, 
ruihhlo chungchang, zirna in thlan chungchang, fate \hian kawm dan chikna kawngah te, nupui 
pasal in\hen etc.-ah te pawh he skill hi a pawimawh hie. 

(4) Thil ngaihtuah chhuah thiamna (Creative thinking ): He skill hian thil thar, tih dan thar 
ngaihtuah chhuah thiamna te, thil \ha zawk awm thei te zawn chhuah thiamna a kawk a. 
Harsatna eng pawh tawk ila, creative thinking hi kan hman a ngai \hin. Entir nan naupangte 
hnenah thu kan sawi dawn te, mite kan \anpui dawn te, counselling kan pek dawn te etc.-in a 
pawimawh zual. Naupang hnenah an \hianten sikul tlan bopuiah sawm ta sela, ruihhlo ti turin 
thlem ta sela etc. tia zawtin, an creative thinking hman kha a fuh tawk lova kan hriat chuan 
chhan dan tur \ha zawk awm theite kan kawhhmuh ang a, chu chuan \hiante avanga sual 
kawng an dai tur lakah pawh a veng him dawn a ni. 

(5) Thutlukna Siam thiam (Decision Making ): Thutlukna dik Siam hian nun kawngah 
nghawng thui tak a nei a, thutlukna dik lo Siam pawizia te, thutlukna dik Siam \hatzia leh a 
nghawng \hatzia hi he skill hian min zirtir a turn a ni a, keini pawhin chutiang chuan mi dangte 
pawh kan zirtir ang a, thutlukna dik chuan \hianten an nawrna dik lo lakah a chhanhim dawn a 
ni. 

(6) Harsatna sut kian thiamna (Problem Solving Skill): He skill hian min zirtir a turn chu 
mihring nuna harsatna lo thleng dawnsawn thiamna a kawk a, harsatna chin fel lohna hian 
mihringah rilru hahna siamin taksa leh rilruah nasa takin pawi a tawk thei a ni. Harsatna eng 
pawh awm se kan buk tur a ni a, entir nan harsatna kan neih \hin min tibuaitu chu eng nge nia 
kan hriat? Harsatna sut kian dan hrang hrang awm thei te ngaihtuah (option) a \ul a, chu ngaih 
dan hrang hrangte chu kan buk (weight) bawk ang a, chumi hnuah chuan tih dan \ha ber tur 
chu ngun takin kan ngaihtuah ang a, kan thlang ang. Chumi hnuah chuan kan thlang fuh em, a 
zawngchhang tlak em tih te kan ngaihtuah ang. Entir nan naupang hnenah ruihhlo lo ti ta se, ti 
lo ta se tih kha bukpui ila, thlantir bawk ila. 




(7) Inbiakpawhna \ha (Effective Communication): Mi dangte nena inbiakpawhna \ha neih 
hi a pawimawh em em a, chu chu a zir pawh kan zir a \ul a, inbiakpawhna \ha nei tur chuan 
hengte hi kan neih a \ul - mi dangte dinhmuna indah thiamna (Empathy), ngun taka ngaihthlak 
(active listening), tih tak takna (genuineness), mi dangte rilru tur hriat thiamna (sensitivity), mi 
hnem thiam leh \anpui peihna (reassurance). Hei bakah hian kan hmelhmang Ian dan, entir 
nan kan nui leh thinur hmel etc. te hian awmzia a nei \hin. Hei hi life skill pawimawh tak a ni. 

(8) Mi dang nena inkungkaihna \ha Siam (Interpersonal Relationship): He skill hian kan bul 
hnaia mite nen inlaichinna \ha Siam turin min pui a, inlaichinna \ha chuan hlimna, himna min 
pe a, mi tinte inzah tawna inngaih pawimawh tawn hi in laichinna \ha siamtu a ni. Hetih rual 
hian mahni ngaih dana din ngheh ngam pawh a pawimawh. Thil \ha lo ti tura thlem kan nih 
chuan inlaichinna pawh chu khawih pawi dawn mah se, kan hnial ngam ngei tur a ni. 
Naupangte bula kan sawi tur chu, '|hian \ha chuan thil sual ti turin a thlem ngai lo vang che' tih 
hrilh te hi skill mawl te anga lang ni mah se, an tana pawimawh tak kan hrilh ngei \ul si a ni. 

(9) Rilru hahna hmachhawn thiamna (Coping with stress): Rilru hahna leh thaw-i-pikna hi 
hmachhawn thiam a \ul a, kan hmachhawn thiam loh chuan mahni nunna lak te, ruihhlo tih 
duhnaah te, mahni intihchhiatnaah te min hruai lut thei a ni. A hmasa berah chuan engin nge 
rilru hahna leh thaw-i-pikna min Siam? Eng ang takin nge keimahah a nghawng? Engtin nge 
mahni tana pawi lo zawnga ka hman ang a, a \ha leh \angkai zawngin engtin nge ka hman ang 
tih te kan ngaihtuah a \ul. A pawimawh chu rimawi \ha ngaihthlak te, ngaihtuahna hman dikte, 
games leh sports lamah te a tawk chauha pen chhuah te, vei kan neihte a khu chhuahna Siam 
te, a \ul a nih chuan mi thiam zawkte kan pan hreh tur a ni lo. Entir nan Psychiatrist te, 
counseling thiam te pan mai tur a ni. A pawimawh ber chu Pathian nena inlaichinna \ha neih hi 
a ni. 

( 10 ) Pawn lam a\anga min chawk thotu awm kara thinlung leh ngaihtuahna thunun 
theihna (Coping with emotion): He skill hian rilru thaw-i-pikna, thinrimna, lungngaihna, hlimna, 
lawmna a lo thlena hmachhawn thiamna min kawhhmuh a. Hei hian mite pawm theih dan tur 
zawnga ngaihtuahna Ian chhuahtir leh sawi chhuah thiamna a huam. Kan thinrimna te, kan 
rilru hahna te thununin a hun leh hmun azirin insum theihna min Siam ang a, lawmna karah 
pawh chin tawk min thiamtir ang. Kan emotion enkawl tur hian a chang chuan mi min relna te 
haider a ngai a, thil \henkhatah chuan kan rilru lak pen te a ngai a, tu mah famkim bik kan 
awm lo tih hi kan pawm a ngai a, chumi bakah chuan kan lawmna leh lungngaihna karah hian 
a khu chhuahna (outlet)kan Siam a \ul a ni tih erawh kan pawm a ngai. 

A tawp berah chuan tunlai khawvel buai takah hian naupang, puitling leh kum upate 
huamin rilru hrisel kan mamawh a. Mihring tu pawh mai hi inchik thiam ila, hlauhna, 
thlaphanna, chi-aina karah hian \anpuina awm thei te ngaihtuah thiam lo leh ngam lo, na 
chang pawh hre lo, mahni nunna lak duh hial khawpa beidawngte pawh \anpui thei turin hma 
la ila. Pathian leh kan ram tan theihtawp chhuahin a mihringa ni lovin, ruihhlo hi Kristian lhalai 
pawlten i do zel ang u. 

Sawi ho turte 

1. Mizoten ruihhlo hi kan tih nasat em em nachhan hi eng vang nge ni ang ? 

2. Zanina kan zirlai bakah hian engtiang takin nge Kristian lhalai Pawlte hian ruihhlo do 







